google/wiki40b huggingface dataset:
Novasol

Historie

Selskapet ble stiftet 28. desember 1968 som «Nordisk Ferie». Selskapets grunnlegger var danske Frederik Heegaard. Nordisk Ferie spesialiserte seg på hytteformidling fra en kjellerleilighet i Frederiksberg. I 1976 etablerte Novasol kontorer i Tyskland, og fokuserte i hovedsak på formidling av feriehus i Skandinavia. 
Novasol ble kjøpt opp av Cendant Corporation i 2002. Cendant Real Estate og Cendant Hospitality ble i 2006 delt opp i separate selskaper under navnene «Realogy» og «Wyndham Exchange & Rentals group of companies». Novasol ble en del av det sistnevnte selskapet.
I mai 2018 solgte Wyndham Worldwide sin europeiske utleievirksomhet, deriblant Novasol A/S, til Platinum Equity for 1,3 milliarder dollar. I mars 2019 kunngjorde gruppen sitt nye navn, «Awaze». Under Awaze ligger merkevarene Novasol, cottages.com, Hoseasons, James Villa Holidays og Landal GreenParks. Gruppen er Europas ledende virksomhet innen organisert ferieboligutleie og ferieparker.

Novasol i Norge

Det første Novasol-kontoret i Norge ble etablert i 1982. I dagens virksomhet inngår merkenavnene «dansommer», «Fjord Hytter», «Den Norske Hytteformidlingen», «Elch Reisen» og «Sjusjøen Booking».
I Norge har Novasol en portefølje på rundt 1 700 hytter, ferieleiligheter og feriehus som årlig blir besøkt av rundt 50 000 turister.
Turingtest

Turingtest, fra engelsk turing test etter engelskmannen Alan Turing, er en test for å sjekke om en datamaskin kan utøve intelligent adferd. Alan Turing offentliggjorde i oktober 1950 en artikkel «Computing machinery and intelligence» i tidsskriftet Mind hvor han beskrev en test for å sjekke en maskins muligheter for å utføre en menneskelignende samtale, men det var først senere at testen fikk navn etter ham. 
Turingtesten er en adferdstest, hvor man sier at hvis maskinen opptrer intelligent, da er den også intelligent, med alt hva det innebærer. Påstanden har innebygde problemer, noe også Turing selv innrømmet. 
I enkelhet gikk Turingtesten ut på at et menneske («dommeren») kommuniserer med en datamaskin eller et annet menneske ved hjelp av kun tastatur og skjerm. Kommunikasjonen kan være om alle mulige tema, og vare mange timer. Dommeren kan ikke se om det er en maskin eller et menneske som skriver på den andre terminalen. Hvis dommeren ikke kan avgjøre om den eller det vedkommende kommuniserer med er en maskin eller et menneske, sier Turing at maskinen har bestått testen og må regnes som intelligent. 
Ingen maskin har hittil vært i nærheten av å klare turingtesten. Alan Turing selv trodde at en maskin skulle klare en tidsbegrenset test rundt århundreskiftet (år 2000), men ble ikke sannspådd. Det har vist seg å være langt vanskeligere å lage intelligente datamaskiner enn det han og andre forestilte seg i årene rundt 1950. 
Turing mente at den menneskelige hjerne hadde en hukommelse på ca. en milliard tegn og rundt en milliard operasjoner per sekund. Flere forskere mener i dag at dette var et estimat som lå minst en million ganger for lavt. Man regner nå ofte at menneskehjernen har 10¹⁶ (ti millioner milliarder) operasjoner per sekund og ca. 10¹⁶ biters lager. 
Det er selvfølgelig ikke bare å lage kraftige nok datamaskiner for å lage intelligens. Man må også lage de riktige programmer, og dette kan ta flere tiår. Ray Kurzweil har veddet på at en datamaskin vil være intelligent og klare turingtesten innen 2030. De fleste eksperter synes å mene at selv dette er for tidlig.
08.06.14 meldte imidlertid Dagbladet at dataprogrammet "Eugene Goostman" kjørt på en "superdatamaskin" utviklet av russiskfødte Vladimir Veselov (USA) og ukrainske Eugene Demtsjenko (Russland) 07.06.14 som den første (fem maskiner ble testet), skal ha bestått Turing-testen ved å overbevise juryen om at den er et menneske, en 13 år gammel gutt.
Lyder Sagen

Liv

Han var sønn av kjøpmann Albert Petter Sagen og Lydia Catharina f. Middelthun. Faren var en venn av dikteren Claus Fasting, som sto fadder ved Lyders dåp. Sagen ble gift med Anne Marie Hansen (d. 1839), som var datter av en kjøpmann i København, men pleiedatter av juveler Magnus Tank i Bergen.
Lyder var i sin første ungdom krambodgutt, men i 15-årsalderen ønsket han å lese til artium. Han måtte imidlertid ta igjen det tapte, og ble elev ved Bergens Kathedralskole først 17 år gammel. På skolen var hans beste venner de senere prestene Niels Dahl og Johan Ernst Welhaven, far til J. S. Welhaven. I 1797 reiste de alle tre til København for å studere ved universitetet.

Studier og diktning

Lyder Sagen gjennomførte de forberedende studiene med beste karakter, og studerte en tid teologi. Han var imidlertid mest interessert i språk og litteratur. I 1799 ble han kjent med Knud Lyhne Rahbek, som førte ham inn i sitt kunstnerhjem «Bakkehuset». Her omgikkes han de neste årene personligheter som Henrich Steffens, Oehlenschläger, P. A. Heiberg, Baggesen og andre. Han var begynt å skrive dikt; debutdiktet sto i «Den danske Tilskuer» i 1800, et minnedikt over Johan Fredrik Fosswinckel. I de neste årene leverte han av og til poetiske bidrag til tidsskriftene. Som dikter er han mest kjent som leilighetsdikter; for eksempel skrev han et krigsdikt foran slaget på Københavns red 2. april 1801.

Karriere

Etter å ha tatt filologisk eksamen, var han i nesten fem år lærer ved Christianis Institut, en av de bedre skolene i København. Han ønsket imidlertid å vende hjem til Bergen, og i slutten av 1805 ble han utnevnt til adjunkt ved Bergens Kathedralskole. Tilsammen var han knyttet til denne skolen i 43 år, fra 1814 som overlærer. I det meste av denne tiden hadde han morsmålet som undervisningsfag, og som lærer i dette faget vant han en enestående berømmelse, og øvet stor innflytelse på sine elever. Ved undervisningen la han liten vekt på formidling av kunnskaper, men forsøkte hovedsakelig å vekke evnen til selvstendig tenkning. Dette i tråd med opplysningstidens nye idealer. I hans tid som rektor på Katedralskolen fikk han også opphevet forbudet mot å snakke annet enn latin på skolen. Blant hans elever var menn som P. A. Jensen, Johan Sebastian Welhaven, Frederik Stang, Niels Hertzberg, Lorentz Dietrichson og Jonas Lie.
Ved siden av lærergjerningen, var Sagen medvirkende i omtrent alle foretagender som ble satt i gang innenfor skolevesenet, kunsten og litteraturen i Bergen. Det var hovedsakelig hans verk at det ble opprettet en realskole i 1806, og i 30 år var han lærer også ved denne skolen. Han deltok dessuten i opprettelsen av en tegneskole, av Bergens Musæum og Bergens Kunstforening. Sammen med Herman Foss utga han i 1824 en Bergens beskrivelse, og i 1837 et utvalg av Claus Fastings skrifter med en utførlig biografi som innledning. Allerede i 1808 hadde han utgitt den første lærebok i morsmålet som kom ut i Norge. Både denne og hans Dansk Stilebog (1811) fikk stor utbredelse.
Da Lyder Sagen tok avskjed fra embedet, fikk han sin fulle lønn i pensjon.
Borgartingsloven

Borgartingsloven (norrønt: Borgartingslog) var den loven som gjaldt på Borgartinget, antagelig fram til Magnus Lagabøtes landslov ble vedtatt i 1274. Lovteksten er nå tapt, med unntak av avsnittene om kristenretten, og et avsnitt om bygdeting, som enten kan stamme fra Borgartingsloven eller fra Eidsivatingsloven.
The Memorial Tournament

The Memorial Tournament er en golfturnering på PGA-touren som er nært knyttet til golflegenden Jack Nicklaus. Turneringen spilles på Muirfield Village Golf Club, en bane som er tegnet av Nicklaus i hans hjemstat Ohio.
Plecia nearctica

Utseende

En middelsstor (kroppslengde ca. 7 – 8 mm), nokså slank og langbeint mygg, svart bortsett fra forkroppen (thorax) som er oransjerød. Vingene er store og mørkt røykfargede. Antennene er kortere enn hodet. Hannen er mindre og spinklere enn hunnen og har store fasettøyne som dekker hele oversiden av hodet.

Levevis

Larvene lever i jorda, trolig mest av råtnende plantedeler. De voksne myggene danner svermer, som kan bli enorme. Hannene konkurrerer om hunnene, og store hanner ser ut til å ha en fordel. Parringen varer ganske lenge, denne arten tilbringer en stor del av sitt voksne liv i parring, dette har gitt opphav til det amerikanske navnet "lovebug". Arten er også kjent for at den blit tiltrukket til bil-eksos som er utsatt for sollys, trolig fordi kjemikalier i eksosen ligner på stoffer som skilles ut når plantemateriale råtner. Dette fører til at svære svermer kan samles over motorveier, og forårsaker problemer ved at tusenvis av mygg suges inn i bilenes motorkjøleanlegg der de kan føre til varmgang og motorskader.

Utbredelse

Arten er utbredt i det sørøstlige USA, fra Texas til Nord-Carolina, og tilstøtende områder av Mexico, sørover til Guatemala. Den har spredt seg nord- og østover i de siste ti-årene.
Psilomastix

Utseende

Middelsstore, avlange, mørke trebukker med mørk bronseaktig, fiolett eller blålig metallglans. Antennene er kraftige, litt lengre enn kroppen hos hannene og litt kortere hos hunnene. Pronotum er nærmest tønneformet med en tann på hver side. Dekkvingene er noe avsmalnende bakover. Beina er forholdsvis lange og kraftige.

Levevis

Larvene utvikler seg i ved av løvtrær.

Utbredelse

Slekten er vidt utbredt i Afrika.
Groa

Groa (norrønt: Gróa) er i den norrøne mytologien en volve som har helbredende evner. Hun er gift med den skallede Aurvandil.
Når Tor og Tjalve nedkjemper Rungne og Mokkurkalve får Tor halve slipebrynjen til Rungne i panna. Groa får i oppgave å synge galder for å få ut slipebrynjen, men Tor forteller henne da om den gangen Tor bar Aurvandil på ryggen. Aurvandil forfrøs den ene tåa si. Tor måtte bryte den av og kastet den så på himmlen. Der lyser den i dag som en stjerne, som heter Aurvandils tå. Tor fortalte også Groa at Aurvandil snart kom hjem. Da ble hun så glad at hun glemte galdrene sine, og Tor ble sittende med slipebrynjen i panna.
Groa opptrer i flere dikt, deriblant diktet Grógaldr.
Attari

Attari er en landsby i distriktet Amritsar i delstaten Punjab i India. Den ligger på jernbanestrekningen som knytter Lahore i Pakistan til den indiske hovedstaden Delhi. Samjhauta Express, toget som faktisk krysser den internasjonale grensen, går kun fra Attari stasjon til Wagah på grensen til Pakistan, en strekning på 3 km. Attari er hjemmet til Attariwalla-jat (eng. jats).
Platynocephalus hamiltoni

Utseende

En middelsstor (ca. 28-35 millimeter) blankt gulaktig gullbasse. Kroppen er glatt og noe blank, men uten metallglans. På hodet har hannene to nokså lange, oppoverkrummede horn. Pronotum og dekkvingene er gulaktige med smal svart kant. Arten ble beskrevet ut fra et hunn-eksemplar.

Levevis

Larvene utvikler seg i jorda.

Utbredelse

Arten lever i Myanmar.
Stegenus

Utseende

En middelsstor, svart trebukk. Antennene er kraftige, de innerste leddene er flaskekost-aktige med tette, mørke, oppstående hår.

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sørøst-Asia (Vest-Malaysia, Borneo).
Dverghornugle

Beskrivelse

Dverghornugler måler omkring 16–20 cm og veier typisk 60–135 g. Vingene smale og lange, noe som gjør den til en dyktig flyger. Vingespennet utgjør cirka 53–64 cm. Den har en oppreist stilling når den står, og man kan se små hårtufser fra ørene. Arten har i hovedsak grå-brun fjærdrakt og blekt ansikt, underdel og skulderlinjer.
VM i landeveissykling 2015 – Junior menn, temporitt

VM i landeveissykling 2015 temporitt menn junior gikk over 30 km den 22 september i Richmond i Virginia i USA.
Nanase Kiryu

Landslaget

Nanase Kiryu spilte 16 landskamper for Japans kvinnelandslag. Hun ble tatt ut i Japans tropp til Asiamesterskapet 2014.
Carnaby

Historie

Sognekirken er dedikert til Johannes Døperen og ble listet som et bevaringsmessig bygg i klasse II* i 1966.
Den tidligere flyplassen i Carnaby fungerte under den andre verdenskrig som nødlandingsplass for skadde fly. Den har derfor en ekstra stor rullebane, hele 2,7 km lang og 213 m bred. Den ble også utstyrt med et tidlig system for å spre tåke, kalt FIDO. Etter krigen ble stedet brukt til å lagre ballistisk missiler av typen PGM-17 Thor; oppkalt etter den norrøne tordenguden Tor. Flyplassen ble nedlagt i 1963, og området er nå en næringspark. En stor andel av arbeidsområdene i området er lokalisert der.
Carnaby Temple er et åttekantet tårn, bygget som en kuriøs etterligning (engelsk: folly) av historiske tårn fra eldre tider. Det står 1,6 km på en mark nord for Carnaby. Det ble bygget av George Strickland, eier av Boynton Hall, i 1770. Lokalt kalles det for «The Pepperpot» (Pepperbøsse). Strukturen er basert på Andronikos Kyrrhestes' Horologion («Vindenes tårn») som står i den romerske agora i Athen. I 1952 ble gitt status som verneverdig bygg i klasse II.
Bembidion saxatile

Utbredelse

Bembidion saxatile finnes i nesten hele Europa og østover i Asia. Den er også registrert fra Norge 

.

Utseende

Bembidion saxatile 4,2-5 mm lang, med en ganske slank og litt flat kroppsform. Den er en av de større artene i slekten Bembidion. Antenneleddene har  lange hårbørster i spissen, antennens fjerde ledd har fine korte tilliggende hår. (Krever forstørrelse for å se),  Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis

Bembidion saxatile tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Consto Arena

Nedre Eiker Stadion

Stadionet het opprinnelig Nedre Eiker Stadion.

Mjøndalen Stadion

Etter en større utbygging i 2011/2012 skiftet anlegget navn til Mjøndalen Stadion. Da fikk anlegget ny bane med kunstgressdekke og undervarme, lysanlegg i henhold til krav fra Norges Fotballforbund, og ny hovedtribune med 1 500 sitteplasser under tak med alle fasiliteter. Hovedtribunen var fortrinnsvis forbeholdt innehavere av sesongkort og supportere.

Isachsen Stadion

Etter opprykket til Tippeligaen i 2014 ble stadion bygget ut til totalt 4 350 plasser, og navnet solgt til Isachsen Gruppen. Det nye navnet ble dermed Isachsen Stadion med virkning fra sesongen 2015. Stadionet hadde etter utbyggingen i 2014 i tillegg til sitteplasser på hovedtribunen, også ca. 750 sitteplasser på motsatt side samt ca. 750 sitteplasser på den ene kortsiden bak mål. Deler av tribunen på denne kortsiden er forbeholdt bortesupportere. Motsatt kortside har om lag 1 300 ståplasser.

Consto Arena

Stadionet skiftet navn til Consto Arena med virkning fra 1. januar 2019, som følge av at Mjøndalen IF hadde inngått et samarbeid med det lokale entreprenørselskapet Consto.
Villads

Etymologi

Villads er en dansk kortform av Willehadus, en latinsk form av gammelengelske Willehad. Navneleddene er dannet av will, «vilje, ønske», og hathu, «kamp».
Navnet har gitt opphav til det danske etternavnet Villadsen.
Dverglerke

Utbredelse

Den finnes i det sørlige Europa, det nordvestlige Afrika og i det temperert Asia fra Tyrkia og det sørlige Russland til Mongolia.
Colla Micheri

Colla Micheri er en italiensk middelalderby i regionen Liguria. Byen som er en frazione inngår i kommunen Andora i provinsen Savona.

Historie

Den romerske veien Via Julia Augusta, bygd i 13 e.Kr., passerer gjennom byen.
Thor Heyerdahl renoverte mange bygninger i byen, som hadde forfalt på 1900-tallet. Han bodde i området sammen med sin familie, når han ikke var på reise, fram til sin død i 2002.
Masailerke

Utbredelse

Den forekommer i Burundi, Den demokratiske republikken Kongo, Kenya, Malawi, Tanzania, Uganda og Zambia.
Molorchus

Utseende

Små (oftest mindre enn 10 millimeter), spinkle, brunlige trebukker eller rødlige. Antennene er ofte betydelig lengre enn kroppen, i alle fall hos hannene. Pronotum er lengre enn bredt og mye smalere enn dekkvingene. Dekkvingene er mer eller mindre forkortede med avrundet spiss, og dekker sjelden hele bakkroppen. De har gjerne en lys flekk i spissen. Lårene er mer eller mindre påfallende kølleformede, leggene (tibiae) tynne og litt krumme.

Levevis

Larvene utvikler seg i død ved, gjerne tynne greiner. De voksne billene er aktive om dagen og besøker gjerne blomster for å ete pollen.

Utbredelse

Slekten er i hovedsak holarktisk, men er også representert i Sørøst-Asia og Australia.
Loddline

Loddline eller loddsnor var et hjelpemiddel ved kystnavigering før moderne tid med anvendelse av ekkolodd. På engelsk kalt for depth sounding eller kun sounding.
Snora besto av et lodd, ofte i bly, med en snor som var lang nok til å nå bunn på ganske dypt vann. Snora var utstyrt med knuter (knop eller stikk) av forskjellig slag som markerte hvor mye av snora som var sluppet ut. Han som skulle lodde dybden måtte først og fremst måle at der var seilingsdybde. Når skipperen var usikker, ble seilene og dermed farten redusert slik at et godt kastet lodd ville stå loddrett stramt når seildybdelengden var sluppet ut.
Loddmannen ble ofte så flink at han ved hjelp av hoderegnet matematikk kunne anslå hvor dypt der var mens loddlina sto skjevt i vannet.
Var man på leting etter god ankergrunn, trengtes både dybdemål og opplysning om det var sand eller steinbunn. Dette ble løst ved å smøre loddet inn med fett. Kom det opp med sand eller gjørme, var den saken klar.
Indre Finnmark

Indre Finnmark (Samisk: Sis-Finnmárkku ) er et distrikt i Finnmark fylke i Nord-Norge, som omfatter størstedelen av Finnmarksvidda. Det har et samlet areal på 15 160 km² med 5 619 innbyggere pr 1. april 2013, fordelt på de to kommunene Kautokeino (Guovdageaidnu) og Karasjok (Kárásjohka). Kautokeino er landets største og Karasjok landets nest største kommune i utstrekning.
Området har sterke innslag av samisk befolkning, språk og kultur. Sametinget og Sameradioen har tilhold i Karasjok. Distriktet inngår i Tiltakssonen for Finnmark og Nord-Troms, som omfattes av særlig gunstige distriktspolitiske bestemmelser.
Grunnkretser i Grimstad kommune

Grunnkretser i Grimstad kommune er delområder og grunnkretser som seksjonerer Grimstad kommune, Aust-Agder, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Det var i fjor jag tjente som dreng

«Det var i fjor jag tjente som dreng» er et skillingstrykk som sto i «Arbeider-Magasinet» i 1930. Alf Prøysen tok den også med i visespalten sin i 1956 i «Magasinet for Alle». Skillingsvisen var velkjent for Prøysen også, og han skriver at hjemme på Ringsaker gikk visa bare under navnet «Visa hass Tater-Hjalmar».

Teksten

1.Det var i fjor jag tente dreng

hos tjukke Per på Nergårdseng

det var et farlig slit og sleng

på åker og på eng.

Der var gubben arg og kjerringa snål

det var dårlig mat til varje mål

det var sure epler og råtten kål

det var soknets sämsta gård.
2.Til høsten vil jag sluta her

da vil jag sega som det er

en flicka har jag fått så kjær

det børjade så her.

Det var en dag sa sola skjen

vi satt oss på en liten sten

for at hvila våra trøtta ben

det var jag og min Helen.
3.Vi satt på dikets kant så grann

med munn mot munn og hand i hand

vi satt på dikets kant så grann

og så på vatnet som rann.

Men da vi skulle oppat stå

hva illa hende det ju då

i diket fall vi både två

i bøljorna de blå.
4.Vi reiser opp en minnesten

til minne om våra trøtta ben

vi reser opp en minnesten

det var jag og min Helen

PÅ denne minnesten skal stå:

I diket falt vi båda två

og dermed börja vår kärlek slå

så ille kan det gå.
5.Jag sto opp med mi stora skam

Helena rakte jag min hand

og drog a opp på tørre land

og tok a i min favn,

Helena blev så hjärtans glad

fordi jag hjelpte henne så bra.

Hun tykte jag var god å ha

kan du gjette hva hun sa.
6.Det er den beste pojk jag vet

som reddat meg från dødlighet

som reddat meg från dødlighet

en gang vi satt og gret

og da vi hadde gretet slut

så tørka vi oss med en klut

og kysste så det rant på trut

og senn så var det slut.
7.Om fredag vi til presten gå

en lysning der vi redan får

kan hende det er laga så

vi blir et par vi två.

En pojk vi har så fin og grann

sin pappa liknar han minsann

og blir den andra likadan

blir jag en lycklig mann.
Lissapterus

Utseende

Middelsstore (23–35 millimeter), tettbygde, svarte hjortebiller. Hannens kjever er moderat forstørrede. De fleste av artene er blankt svarte. De ligner artene i slekten Lissotes men er jevnt over større enn disse.

Utbredelse

Slekten er utbredt i Australia, mest i den sørøstlige delen.
Norgesmesterskapet i alpint 1958

Norgesmesterskapet i alpint 1958 var det norske mesterskapet i alpin skiidrett. Mesterskapet ble arrangert fra 15. til 20. februar i Oslo og Norefjell.
Pauling Islands

Pauling Islands er en separat øygruppe som ligger 6 km sørøst for Barcroft Islands i Crystal Sound. Øygruppen ble kartlagt fra landmålinger tatt av Falkland Islands Dependencies Survey (FIDS) (1958–59) og navnsatt av United Kingdom Antarctic Place-Names Committee (UK-APC) etter Linus C. Pauling, en amerikansk kjemiker som la fram en teori om strukturen i is rundt 1935.
Chlorocala africana

Utseende

En middelsstor (19-24 millimeter), avlang, metallisk farget gullbasse. Disse artene utmerker seg med særlig briljante metallfarger. Som vanlig for metalliske insekter kan fargen, som skyldes reflekser fra strukturer i overflaten og ikke pigmenter, variere svært mye innen samme art, hos denne arten er den gjerne grønnlig til purpurfarget eller blåaktig.

Levevis

Larvene utvikler seg i død ved som er angrepet av hvitråte. De voksne billene kommer gjerne til sevjeutfloder og andre steder der søte plantsafter er tilgjengelige. Arten er regnet som ganske lett å holde i fangenskap og blir gjerne anbefalt for nybegynnere som vil prøve insektoppdrett

Utbredelse

Arten er vidt utbredt i tropisk Afrika (blant annet i Den Demokratiske Republikken Kongo, Kamerun, Uganda, Tanzania, Elfenbeinskysten, Ghana, Togo).
Viskoelastisitet

Viskoelastisitet er en egenskap ved materiale som viser både viskøse og elastiske karakteristikker når de blir deformerte. Viskøse stoffer, som for eksempel honning, vil endre form når de blir utsatt for en spenning. Elastiske materialer går raskt tilbake til den opprinnelige formen når de blir utsatt for en spenning og spenningen forsvinner. Viskoelastiske stoffer har element av begge disse, slik at deformeringen av slike stoff avhenger av hvor lenge de blir utsatt for en spenning.
Yrkestrubadurernas förening

Yrkestrubadurernas förening, YTF, er en forening for yrkesvirksomme visesangere og låtskrivere. Foreningen ble stiftet i Stockholm i 1971, og hadde i 2010, 109 medlemmer.
YTFs oppgaver er å ivareta de profesjonelle viseartistenes interesser, og å fremme svensk populærmusikk. YTF bedriver en viss artistformidling blant sine medlemmer, og har også sitt eget plateselskap. Leder i organisasjoner er fra 1999, Pierre Ström.